Съветите на баба Ванга за правилно хранене: Преди ядене пийнете 20 г ракия, за пречистване на тялото и духа веднъж седмично да се яде жито
Никога не яжте на крак, хлябът трябва да се къса, не да се реже Не мойте да перете, докато готвите, съветва още пророчицата от Петрич Всички сме чували за баба Ванга. Легендарната пророчица от Петрич е давала съвети на хора от цял свят как да се справят с различни болести и тревоги. Ето някои от нейните (перифразирани) съвети за правилно хранене и по-точно за правилно готвене:1. Тя съветва, когато човек седне да се храни, да докосне ястието с ръце. Причината за това – по пръстите ни също има рецептори, чрез които стомахът придобива по-точна представа за това, което го очаква, и ще отдели нужните киселини. Ванга смята, че няма нищо лошо в яденето с ръце и не трябва да ни е срам от това – все пак маймуните също го правят.2. Баба Ванга смята, че всяка домакиня трябва да меси хляб. Съветва да пипаме хляба – от замесването му чак до изяждането. Тя определя хляба като най-свещена храна и затова трябва да му се наслаждаваме с всички сетива. Освен това задължително е хлябът да се къса, а не да се реже – това сплотява хората заради жеста на подаване на комата хляб.3. Не правете диета, ако сте нещастно влюбени – всичките ви мъки да свалите килограми ще бъдат безуспешни.4. Никога не яжте на крак. От една страна – храната трябва да се уважава, тя не е просто за „натъпкване“. От друга – когато се храним прави, ядем по-бързо, дъвчем по-малко пъти всяка хапка и натоварваме стомаха си. Това води и до напълняване, пише kulinar.bg.5. Взимайте плодове и зеленчуци, само колкото ви трябват. Когато берете от майката природа, мислете, че тя не ражда само за вас, а за всичките си чеда, така че не взимайте всичко за себе си, а оставете да има и за другите.6. Не мойте да перете, докато готвите, съветва Ванга. Обяснението за това – когато готвим за себе си и за любимите си хора, не трябва да се занимаваме с нищо друго, а да сме напълно отдадени на готвенето.7. Легендарната пророчица съветва поне веднъж седмично да се яде жито и да се пие водата, в която се е варило, защото по този начин пречистваме тялото и духа си.8. Баба Ванга смята, че най-важното правило е човек да на преяжда. Ако човек бе създаден да преяжда, щеше да има два стомаха, обяснява тя. Освен това съветва преди хранене да се пият 20-30 г ракия.